**LIETUVOS RESPUBLIKOS SVEIKATOS APSAUGOS MINISTRAS –**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO - VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2020 M. BALANDŽIO 27 D. SPRENDIMO NR. V-997 „DĖL DARBO ORGANIZAVIMO VŠĮ KAUNO MIESTO GREITOSIOS MEDICINOS PAGALBOS STOTYJE ĮSTEIGTOJE „KARŠTOJOJE LINIJOJE 1808“ PAKEITIMO“**

2021 m. d. Nr. V-

Vilnius

P a k e i č i u Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. balandžio 27 d. sprendimą Nr. V-997 „Dėl darbo organizavimo VšĮ Kauno miesto greitosios medicinos pagalbos stotyje įsteigtoje „Karštojoje linijoje 1808“ ir išdėstau nauja redakcija:

„**LIETUVOS RESPUBLIKOS SVEIKATOS APSAUGOS MINISTRAS –**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL DARBO ORGANIZAVIMO VŠĮ KAUNO MIESTO GREITOSIOS MEDICINOS PAGALBOS STOTYJE ĮSTEIGTOJE „KARŠTOJOJE LINIJOJE 1808“**

Vadovaudamasis Lietuvos Respublikos civilinės saugos įstatymo 15 straipsnio 2 dalies 4 punktu, Lietuvos Respublikos sveikatos priežiūros įstaigų įstatymo 9 straipsnio 1 dalies 3 punktu ir 10 straipsnio 6 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 8 straipsniu, Valstybiniu ekstremaliųjų situacijų valdymo planu, patvirtintu Lietuvos Respublikos Vyriausybės 2010 m. spalio 20 d. nutarimu Nr. 1503 „Dėl Valstybinio ekstremaliųjų situacijų valdymo plano patvirtinimo“, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos Vyriausybės 2020 m. gruodžio 16 d. nutarimu Nr. 1419 „Dėl valstybės lygio ekstremaliosios situacijos valstybės operacijų vadovo paskyrimo“, nusprendžiu:

1. Įpareigoti VšĮ Kauno miesto greitosios medicinos pagalbos stotį, naudojant sveikatos vartų „Karštąją liniją 1808“ ir Ekstremalių situacijų valdymo informacinę sistemą (toliau – ESVIS) Sveikatos apsaugos ministerijos Ekstremalių sveikatai situacijų centro direktoriaus tvirtinamų Ekstremalių situacijų valdymo informacinės sistemos nuostatų (toliau – ESVIS nuostatai) nustatyta tvarka, užtikrinti:
2. Registravimą paskambinus telefonu į:
	* 1. mobiliuosius punktus – asmenų, nurodytų Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d. sprendime Nr. V-1336 „Dėl tyrimų dėl COVID-19 ligos (koronaviruso infekcijos) organizavimo“:
			1. COVID-19 ligos (koronaviruso infekcijos) diagnostiniams tyrimams:
				1. SARS-CoV-2 (2019-nCoV) RNR nustatymui tikralaikės PGR metodu (toliau – PGR tyrimas);
				2. greitajam SARS-CoV-2 antigeno testui (toliau – greitasis antigeno testas);
			2. buvusios COVID-19 ligos (koronaviruso infekcijai) nustatymui greitajam serologiniam SARS-CoV-2 antikūnų nustatymo testui (toliau – greitasis serologinis antikūnų testas);
		2. karščiavimo klinikas – viršutinių kvėpavimo takų infekcijos simptomų turinčių pacientų vadovaujantis Lietuvos Respublikos sveikatos apsaugos ministro 2020 m. kovo 23 d. įsakymu Nr. V-506 „Dėl Ambulatorinių asmens sveikatos priežiūros paslaugų viršutinių kvėpavimo takų infekcijos simptomų turintiems pacientams teikimo tvarkos aprašo patvirtinimo“;
		3. savivaldybės administracijos paskirtas vieną ar kelias savivaldybių teritorijoje skiepijimą COVID-19 ligos (koronaviruso infekcijos) vakcina organizuojančias ir atliekančias asmens sveikatos priežiūros įstaigas (toliau – vakcinacijos centras) ir skiepijančias asmens sveikatos priežiūros įstaigas skiepytis COVID-19 ligos (koronaviruso infekcijos) vakcinomis (toliau – skiepytis) – asmenų, priklausančių Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos apraše, patvirtintame Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-2997 „Dėl Gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“, nurodytai tikslinei grupei ir Lietuvos Respublikos sveikatos apsaugos ministro 2020 m. gruodžio 23 d. įsakyme Nr. V-3006 „Dėl skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina prioritetinių asmenų grupių nustatymo“ nurodytoms prioritetinėms grupėms, sudarant galimybes asmeniui:
			1. registruotis skiepytis arba užregistruoti skiepytis kitą asmenį pasirenkant COVID-19 ligos (koronaviruso infekcijos) vakciną;
			2. registruotis pagal Lietuvos Respublikos sveikatos apsaugos ministro nustatytas prioritetines grupes;
			3. registravimosi skiepytis pirmąja COVID-19 ligos (koronaviruso infekcijos) vakcinos doze metu sudaryti sąlygas registruotis skiepytis antrąja COVID-19 ligos (koronaviruso infekcijos) vakcinos doze;
			4. sudaryti sąlygas keisti registravimosi skiepytis COVID-19 ligos (koronaviruso infekcijos) vakcina datą ir laiką ar ją atšaukti;
3. Elektroninę registraciją į:
	* 1. mobiliuosius punktus – Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d. sprendime Nr. V-1336 „Dėl tyrimų dėl COVID-19 ligos (koronaviruso infekcijos) organizavimo“ ir Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2021 m. kovo 12 d. sprendime Nr. V-513 „Dėl pavedimo organizuoti, koordinuoti ir vykdyti bandomąjį savanorišką profilaktinį tyrimą ugdymo įstaigose“ nurodytų asmenų:
			1. šio sprendimo 1.1.1 papunktyje nurodytiems tyrimams;
			2. kaupinių PGR tyrimams;
		2. vakcinacijos centrus ir skiepijančias asmens sveikatos priežiūros įstaigas skiepytis COVID-19 ligos (koronaviruso infekcijos) vakcinomis – šio sprendimo 1.1.3 papunktyje nurodytų asmenų, sudarant asmeniui šio sprendimo 1.1.3 papunktyje nurodytas galimybes;
4. Asmens duomenų apie skambinančiuosius, besiregistruojančiuosius, naudojantis elektronine registracija, tvarkymą ESVIS šio sprendimo įgyvendinimo tikslais ESVIS nuostatuose nustatyta tvarka;
5. Skambinančiųjų ir besiregistruojančiųjų, naudojantis elektronine registracija, nurodytų šio sprendimo 1.1.1 papunktyje:
	* 1. supažindinimą su Asmens sutikimo būti izoliuotam formos (Asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių, patvirtintų Lietuvos Respublikos sveikatos apsaugos ministro 2020 m. kovo 12 d. įsakymu Nr. V-352 „Dėl Asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių patvirtinimo“, 1 priedas) turiniu ir paciento sutikimo būti izoliuotam namuose ar kitoje gyvenamojoje vietoje, ar savivaldybės administracijos numatytose patalpose, gavimą (išskyrus atvejus, kai asmuo registruojasi profilaktiniam tyrimui);
		2. paklausimą registruojantis elektroniniu būdu, ar asmuo, jei jis naudojasi Korona Stop LT programėle ir jei tyrimo rezultatas bus teigiamas (nustatyta SARS-CoV-2 viruso RNR), norėtų nurodytu telefono numeriu gauti trumpąją žinutę su atvejo patvirtinimo kodu (toliau – APK), leidžiančiu paskelbti apie užsikrėtimą COVID-19 liga (koronaviruso infekcija) Korona Stop LT programėlėje;
6. Jei asmuo, nurodytas šio sprendimo 1.1.1 papunktyje, elektroniniu būdu siekia registruotis profilaktiniam tyrimui, tačiau vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimo Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“ 4.2 papunkčiu jam profilaktiniai tyrimai negali būti atliekami, asmens informavimą, kad registracija profilaktiniam tyrimui neatliekama dėl galimo imuniteto COVID-19 ligai (koronaviruso infekcijai) turėjimo registravimosi metu, nurodant priežastį (požymį), kodėl profilaktinis tyrimas negalimas;
7. Informacijos perdavimą apie užregistruotus asmenis:

1.6.1. nurodytus šio sprendimo 1.1.1 papunktyje, (užregistravimo laikas, asmens vardas (-ai), pavardė (-ės), savivaldybė, miestas/miestelis/kaimas, kuriame asmuo nuolatos gyvena, asmens kodas arba užsieniečio kodas ar kitas identifikavimo kodas, gimimo data, telefono ryšio numeris, elektroninio pašto adresas, besiregistruojančio asmens sutikimo atlikti tyrimą patvirtinimo formos užregistravimo balsu požymis) – mobiliesiems punktams;

1.6.2. nurodytus šio sprendimo 1.1.2 papunktyje, (užregistravimo laikas, asmens vardas (-ai), pavardė (-ės), savivaldybė, miestas/miestelis/kaimas, kuriame asmuo nuolatos gyvena, asmens kodas arba užsieniečio kodas ar kitas identifikavimo kodas, gimimo data, telefono ryšio numeris, elektroninio pašto adresas, besiregistruojančio asmens sutikimo atlikti tyrimą patvirtinimo formos užregistravimo balsu požymis) – karščiavimo klinikoms;

1.6.3. nurodytus šio sprendimo 1.1.3 papunktyje, (užregistravimo laikas, asmens vardas (-ai), pavardė (-ės), asmens kodas arba užsieniečio kodas ar kitas identifikavimo kodas, telefono ryšio numeris, elektroninio pašto adresas), atitinkamai vakcinacijos centrams ir skiepijančioms asmens sveikatos priežiūros įstaigoms;

1. Skambinančiųjų informavimą ir rekomendacijų teikimą naudojant Lietuvos Respublikos sveikatos apsaugos ministerijos ir Nacionalinio visuomenės sveikatos centro prie Sveikatos apsaugos ministerijos skelbiamas rekomendacijas;
2. Asmenų, nurodytų šio sprendimo 1.1.1 papunktyje, informavimą apie tyrimo rezultatus:
	* 1. jei PGR tyrimo ar greitojo antigeno testo rezultatas teigiamas (nustatyta COVID-19 liga (koronaviruso infekcija)) arba neigiamas, arba greitojo serologinio antikūnų testo rezultatas rodo, kad COVID-19 ligos (koronaviruso infekcijos) antikūnai nustatyti arba nenustatyti, asmeniui siunčiama trumpoji žinutė, kad tyrimo rezultatas pateiktas Elektroninės sveikatos paslaugų ir bendradarbiavimo infrastruktūros informacinėje sistemoje (toliau – ESPB IS) ir kad rezultatą galima matyti prisijungus www.esveikata.lt arba Karštosios linijos 1808 interneto svetainėje [www.1808.lt](http://www.1808.lt);
		2. jei kaupinio PGR tyrimo rezultatas teigiamas, siunčiama trumpoji žinutė, kad reikia tyrimą pakartoti ir registruotis elektroniniu būdu Karštosios linijos 1808 interneto svetainėje www.1808.lt arba Karštosios linijos telefonu 1808;
		3. jei PGR tyrimo rezultatas yra nevertintinas (tyrimo rezultato negalima interpretuoti), siunčiama trumpoji žinutė, kad reikia tyrimą pakartoti ir registruotis jam elektroniniu būdu Karštosios linijos 1808 interneto svetainėje www.1808.lt arba Karštosios linijos telefonu 1808;
	1. Šio sprendimo 1.1.1 papunktyje nurodytų asmenų atveju informacijos perdavimą į ESPBI IS, patvirtinant elektroniniu parašu:
		1. formos E200 „Laboratorinio tyrimo užsakymas“, kai atliekamas PGR tyrimas, greitasis antigeno testas, greitasis serologinis antikūnų testas ar kaupinių PGR tyrimas;
		2. formos E200-a „Laboratorinio tyrimo rezultatų (duomenų) protokolas“, kai atliekamas greitasis antigeno, greitasis serologinis antikūnų testas ar kaupinių PGR tyrimas, kai kaupinių PGR tyrimus atliekančios laboratorijos kaupinių PGR tyrimo atsakymus teikia Kauno greitosios medicinos pagalbos stoties informacinei sistemai;
	2. Šio sprendimo 1.1.3 papunktyje nurodytų asmenų atveju formos E063 „Vakcinacijos įrašas“ informacijos perdavimą į ESPBI IS;
	3. Informacijos perdavimą į Užkrečiamųjų ligų, galinčių išplisti ir kelti grėsmę, stebėsenos ir kontrolės informacinę sistemą apie:
		1. laboratorinių tyrimų duomenis;
		2. asmenų, kurie sutinka gauti APK, telefonų numerius;
	4. Informacijos apie tyrimų rezultatus ir registraciją skiepijimui gauti perdavimą į Valstybės duomenų valdysenos informacinę sistemą;
	5. Skambučių srautų valdymą (registracijai ir konsultacijai);
	6. Karštosios linijos 1808 nuotolinių darbo vietų sukūrimą;
	7. Karštosios linijos 1808 interaktyvaus atsakiklio sukūrimą;
	8. Mobiliųjų punktų, vakcinacijos centrų ir skiepijančių asmens sveikatos priežiūros įstaigų veiklos rezultatų analizavimą;
	9. Karštosios linijos 1808 operatorių apmokymą;
	10. Darbo laiką nuo 8.00 val. iki 20.00 val. visomis savaitės dienomis, visoje Lietuvoje, skambučių priėmimą iš visų ryšio operatorių tinklų. Atsižvelgiant į skambinančiųjų srautus darbo laikas gali būti trumpinamas arba ilginamas.
3. Nustatyti, kad šis sprendimas įsigalioja 2021 m. gegužės 3 d.

Sveikatos apsaugos ministras – valstybės lygio

ekstremaliosios situacijos valstybės operacijų vadovas Arūnas Dulkys